CELEX: 22005A0722(01)
Language: mt
Date: 2004-11-22 00:00:00
Title: Ftehim kwadru bejn il-Komunità ewropea u r-Repubblika ta' l-Albanija dwar il-prinċipji ġenerali għall-parteċipazzjoni tar-Repubblika ta' l-Albanija fil-programmi komunitarji

12.12.2008       MT          Il-Ġurnal Uffiċjali ta’ l-Unjoni Ewropea        271

22005A0722(01)

L 192/2                   IL-ĠURNAL UFFIĊJALI TA’ L-UNJONI EWROPEA      22.7.2005

                                    FTEHIM KWADRU
                            BEJN IL-KOMUNITÀ EWROPEA
                          U R-REPUBBLIKA TA’ L-ALBANIJA
                 DWAR IL-PRINĊIPJI ĠENERALI GĦALL-PARTEĊIPAZZJONI
                          TAR-REPUBBLIKA TA' L-ALBANIJA
                           FIL-PROGRAMMI KOMUNITARJI
 ---pagebreak--- 272             MT                Il-Ġurnal Uffiċjali ta’ l-Unjoni Ewropea                    12.12.2008

IL-KOMUNITÀ EWROPEA, minn hawn 'il quddiem imsejħa "il-Komunità",

minn naħa waħda, u

u r-REPUBBLIKA TA’ L-ALBANIJA, minn hawn ’il quddiem l-“Albanija”,

min-naħa l-oħra,

iż-żewġ partijiet minn hawn 'il quddiem “il-Partijiet Kontraenti”;

BILLI:

(1)   Il-Kunsill Ewropew f'Kopenħagen f'Diċembru 2002 ikkonferma l-perspettiva Ewropea tal-
      pajjiżi tal-Balkani tal-Punent, bħala kandidati potenzjali, u ssottolinja d-determinazzjoni
      tiegħu li jappoġġa l-isforzi tagħhom li jersqu aktar viċin ta' l-Unjoni Ewropea.

(2)   Il-Kunsill Ewropew f'Tessaloniki f'Ġunju 2003 rrikonoxxa li l-Proċess ta' Stabilizzazzjoni u
      Assoċjazzjoni ser jibqa' l-qafas għall-mixja Ewropea tal-pajjiżi tal-Balkani tal-Punent, sa l-
      adeżjoni tagħhom fil-futur u endorsja "L-Aġenda ta' Tessaloniki għall-Balkani tal-Punent: il-
      mixja lejn integrazzjoni Ewropea", li timmira li ssaħħaħ aktar ir-relazzjonijiet privileġġati
      bejn l-UE u l-Balkani tal-Punent billi jagħmlu użu mill-esperjenza tat-tkabbir.

(3)   L-Aġenda ta' Tessaloniki stiednet lill-pajjiżi tal-Balkani tal-Punent biex jipparteċipaw fil-
      programmi Komunitarji u aġenziji skond il-prinċipji stabbiliti għal parteċipazzjoni mill-pajjiżi
      kandidati, bl-għan li tiffamiljarizza l-pajjiżi kkonċernati u l-poplu tagħhom mal-linji politiċi u
      l-metodi ta' ħidma ta' l-UE, b'hekk tankrahom b'mod sod fl-UE u tinkoraġġihom fit-triq lejn l-
      integrazzjoni Ewropea.
 ---pagebreak--- 12.12.2008        MT               Il-Ġurnal Uffiċjali ta’ l-Unjoni Ewropea                       273

(4)     L-Albanija esprimiet ix-xewqa tagħha li tipparteċipa f'numru ta' programmi Komunitarji.

(5)   It-termini u l-kondizzjonijiet speċifiċi, inkluż il-kontribuzzjoni finanzjarja, dwar il-
      parteċipazzjoni ta' l-Albanija f'kull programm partikolari għandhom ikunu determinati
      permezz ta' ftehim bejn il-Kummissjoni tal-Komunitajiet Ewropej, li jaġixxu f'isem il-
      Komunità, u l-Gvern ta' l-Albanija,

QABLU KIF ĠEJ:

                                              ARTIKOLU 1

L-Albanija għandha titħalla tipparteċipa fil-programmi Komunitarji li ġejjin:

1.    Il-programmi Komunitarji attwali imniżżlin fl-Anness, li huma miftuħin għall-parteċipazzjoni
      ta' l-Albanija ladarba l-ftehim preżenti (minn hawn ‘il quddiem imsejjaħ "il-Ftehim") jidħol
      fis-seħħ.

2.    Programmi Komunitarji stabbiliti jew imġedda wara d-dħul fis-seħħ tal-Ftehim u li fihom
      klawsola tal-ftuħ li tipprevedi l-parteċipazzjoni ta' l-Albanija.
 ---pagebreak--- 274             MT                 Il-Ġurnal Uffiċjali ta’ l-Unjoni Ewropea                   12.12.2008

                                              ARTIKOLU 2

L-Albanija għandha tikkontribwixxi finanzjarjament għall-baġit ġenerali ta' l-Unjoni Ewropea li
jikkorrispondi mal-programmi speċifiċi li fihom hi tipparteċipa.

                                              ARTIKOLU 3

Ir-rappreżentanti ta' l-Albanija għandhom jitħallew jieħdu sehem, bħala osservaturi u għall-punti li
jikkonċernaw lill-Albanija, fil-kumitati ta' ġestjoni responsabbli għall-monitoraġġ tal-programmi li
għalihom l-Albanija tikkontribwixxi finanzjarjament.

                                              ARTIKOLU 4

Proġetti u inizjattivi sottomessi minn parteċipanti mill-Albanija għandhom, kemm jista' jkun
possibbli, ikunu soġġetti għall-istess kondizzjonijiet, regoli u proċeduri tal-programmi konċernati
kif applikati għal Stati Membri.

                                              ARTIKOLU 5

It-termini u l-kondizzjonijiet speċifiċi dwar il-parteċipazzjoni ta' l-Albanija f'kull programm
partikolari, partikolarment il-kontribuzzjoni finanzjarja pagabbli, ser tkun determinata permezz ta'
ftehim, fil-forma ta' Memorandum ta' Intendiment, bejn il-Kummissjoni, li taġixxi f'isem il-
Komunità, u l-Gvern ta' l-Albanija.
 ---pagebreak--- 12.12.2008       MT                Il-Ġurnal Uffiċjali ta’ l-Unjoni Ewropea                          275

Jekk l-Albanija tapplika għal għajnuna Komunitarja esterna abbażi tar-Regolament tal-Kunsill (KE)
Nru 2666/2000 tal-5 ta' Diċembru 2000, kif emendat mir-Regolament tal-Kunsill (KE) Nru 2415 ta'
l-10 ta' Diċembru 2001 dwar għajnuna għall-Albanija, il-Bosnja u Ħerzegovina, il-Kroazja, ir-
Repubblika Federali tal-Jugoslavja u dik li qabel kienet ir-Repubblika Jugoslava tal-Maċedonja jew
skond kwalunkwe Regolament simili li jipprevedi għajnuna Komunitarja esterna lill-Albanija li
jista' jkun adottat fil-futur, il-kondizzjonijiet li jirregolaw l-użu mill-Albanija ta' l-għajnuna
Komunitarja għandhom ikunu determinati fi ftehim finanzjarju.

                                              ARTIKOLU 6

Il-Memorandum ta' Intendiment għandu jistipula, skond ir-Regolament Finanzjarju tal-Komunità, li
kontrolli jew verifiki finanzjarji ser isiru minn, jew taħt l-awtorità ta', il-Kummissjoni Ewropea, l-
OLAF u l-Qorti ta' l-Awdituri tal-Komunitajiet Ewropej.

Għandhom isiru dispożizzjonijiet dettaljati dwar il-kontroll u l-verifiki finanzjarji, il-miżuri
amministrattivi, il-pieni u l-irkupru li jippermettu lill-Kummissjoni Ewropea, l-OLAF u l-Qorti ta' l-
Awdituri jingħataw setgħat ekwivalenti għas-setgħat tagħhom fir-rigward tal-benefiċjarji jew il-
kuntratturi stabbiliti fil-Komunità.
 ---pagebreak--- 276              MT                 Il-Ġurnal Uffiċjali ta’ l-Unjoni Ewropea                 12.12.2008

                                               ARTIKOLU 7

Il-Ftehim għandu japplika għal perijodu indeterminat.

Kwalunkwe Parti Kontraenti tista' tiddenunzja dan il-Ftehim permezz ta' notifika bil-miktub lill-
Parti Kontraenti l-oħra. Dan il-Ftehim għandu jintemm sitt xhur wara d-data ta' tali n-notifika.

                                               ARTIKOLU 8

Mhux aktar tard minn tliet snin wara d-dħul fis-seħħ ta' dan il-Ftehim, u sussegwentement kull tliet
snin wara dan, iż-żewġ Partijiet Kontraenti jistgħu jirrevedu l-implimentazzjoni ta' dan il-Ftehim
abbażi tal-parteċipazzjoni attwali ta' l-Albanija fi programm Komunitarju wieħed jew aktar.

                                               ARTIKOLU 9

Dan il-Ftehim għandu japplika, min-naħa l-waħda, għat-territorji li fihom huwa applikat it-Trattat li
jistabbilixxi l-Komunità Ewropea u skond il-kondizzjonijiet stabbiliti f’dak it-Trattat u, min-naħa l-
oħra, għat-territorju ta' l-Albanija.
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                             277

                                            ARTIKOLU 10

Dan il-Ftehim għandu jidħol fis-seħħ fid-data tar-riċeviment ta' l-aħħar notifika bil-miktub minn
kanali diplomatiċi li permezz tagħhom kull Parti Kontraenti tinforma lill-oħra li l-proċedura tagħha
għad-dħul fis-seħħ ta' dan il-Ftehim tkun ġiet ikkompletata.

                                            ARTIKOLU 11

1. Dan il-Ftehim hu mfassal f'żewġ kopji fil-lingwa Ċeka, Daniża, Olandiża, Ingliża, Estonjana,
Finlandiża, Franċiża, Ġermaniża, Griega, Ungeriża, Taljana, Litwana, Pollakka, Portugiża,
Slovakka, Slovena, Spanjola, Svediża u Albaniża.

2. Ladarba l-istituzzjonijiet ta' l-Unjoni Ewropea jkunu marbuta li jippubblikaw l-atti uffiċjali kollha
bil-Malti fil-Ġurnal Uffiċjali ta' l-Unjoni Ewropea, il-ftehim ikun ukoll imfassal f'żewġ kopji bil-
Malti.

3. Kull test lingwistiku hu awtentiku bl-istess mod.

Magħmul fi

Għall-Gvern tar-                                                             Għall-Komunità Ewropea
Repubblika ta' l-Albanija
 ---pagebreak--- 278                 MT                Il-Ġurnal Uffiċjali ta’ l-Unjoni Ewropea                   12.12.2008

                                                                                                 ANNESS

                          LISTA TA' PROGRAMMI KOMUNITARJI ATTWALI
                                      IMSEMMIJA FL-ARTIKOLU 1

–           Il-ġlieda kontra d-diskriminazzjoni (2001-2006)1
–           Il-ġlieda kontra l-esklużjoni soċjali (2002-2006)2
–           Azzjonijiet Komunitarji f'appoġġ ta' politika tal-konsumatur (2004-2007) 3
–       Programm ta' azzjoni Komunitarja għall-promozzjoni ta' korpi attivi f'livell Ewropew u għall-
        appoġġ ta' attivitajiet speċifiċi fil-qasam ta' l-edukazzjoni u t-taħriġ (2004-2006) 4
–           Programm ta' azzjoni tal-Komunità biex jippromwovi ċittadinanza Ewropea attiva (2004-
        5
2006)

1
        Ara d-Deċiżjoni tal-Kunsill Nru 2000/750/KE tas-27 ta' Novembru 2000 li tistabbilixxi
        programm ta' azzjoni Komunitarja sabiex tikkumbatti d-diskriminazzjoni (2001 sa 2006)
        (ĠU L 303, 2.12.2000, p. 23).
2
        Ara d-Deċiżjoni Nru 50/2002/KE tal-Parlament Ewropew u tal-Kunsill tas-7 ta' Diċembru
        2001 li tistabbilixxi programm ta' azzjoni Komunitarja sabiex jinkoraġġixxi l-kooperazzjoni
        bejn l-Istati Membri sabiex jikkombattu l-esklużjoni soċjali (ĠU L 10, 12.1.2002, p. 1)
3
        Ara d-Deċiżjoni Nru 20/2004/KE tal-Parlament Ewropew u tal-Kunsill tat-8 ta' Diċembru
        2003 li tistabbilixxi qafas ġenerali għall-finanzjament ta' azzjonijiet Komunitarji f'appoġġ ta'
        politika tal-konsumatur għas-snin 2004 sa 2007 (Test b'relevanza għaż-ŻEE) (ĠU L 5,
        9.1.2004, p. 1).
4
        Ara d-Deċiżjoni Nru 791/2004/KE tal-Parlament Ewropew u tal-Kunsill tal-21 ta’ April 2004,
        li tistabbilixxi program ta’ azzjoni Komunitarja għall-promozzjoni ta’ korpi attivi f’livell
        Ewropew u għall-appoġġ ta’ attivitajiet speċifiċi fil-qasam ta’ l-edukazzjoni u t-taħriġ
        (ĠU L 138, 30.4.2004, p. 31).
5
        Ara d-Deċiżjoni tal-Kunsill 2004/100/KE tas-26 ta’ Jannar 2004 li tistabbilixxi programm ta’
        azzjoni Komunitarja biex jippromwovi ċ-ċittadinanza Ewropea (parteċipazzjoni ċivika) (ĠU
        L 30, 4. 2. 2004, p.6).
 ---pagebreak--- 12.12.2008      MT               Il-Ġurnal Uffiċjali ta’ l-Unjoni Ewropea                       279

–      Azzjoni Komunitarja fil-qasam tas-saħħa pubblika (2003-2008) 1
–      Kultura 2000 (2000-2006)2
–      Dwani (2003-2007) 3
–      Daphne II (2000-2008)4
–      eContent Plus (2004-2008) 5

1
      Ara d-Deċiżjoni tal-Parlament Ewropew u tal-Kunsill Nru 1786/2002/KE tat-23 ta’ Settembru
      2002 li tadotta programm ta' azzjoni Komunitarja fil-qasam tas-saħħa pubblika (2003-2008)
      (ĠU L 271, 9.10.2002, p. 1.).
2
      Ara d-Deċiżjoni Nru 508/2000/KE tal-Parlament Ewropew u tal-Kunsill ta' l-14 ta' Frar 2000
      li tistabbilixxi l-programm Kultura 2000 (ĠU L 63, 10.3.2000, p. 1) u d-Deċiżjoni Nru
      626/2004 tal-Parlament Ewropew u tal-Kunsill tal-31 ta' Marzu 2004 li temenda d-Deċiżjoni
      508/2000/KE li tistabbilixxi l-programm Kultura 2000 (Test b'relevanza għaż-ŻEE) (ĠU L
      99, 3.4.2004, p. 3).
3
      Ara d-Deċiżjoni Nru 253/2003/KE tal-Parlament Ewropew u tal-Kunsill tal-11 ta’ Frar 2003 li
      tadotta programm ta’ azzjoni għad-dwani fil-Komunità (Dwani 2007) (ĠU L 36, 12.2.2003, p.
      1).
4
      Ara d-Deċiżjoni Nru 803/2004/KE tal-Parlament u tal-Kunsill tal-21 t’April 2004 li tadotta
      programm ta’ azzjoni Komunitarja (2004 sa l-2008) li jimpedixxi u jikkumbatti l-vjolenza
      kontra tfal, żgħażagħ u nisa u li jipproteġi vittmi u gruppi f’riskju (il-programm Daphne II )
      (ĠU L 143, 30.4.2004, p.1)
5
      Għadu ma ġiex adottat. Ara COM(2004) 96 finali, 2004/0025 (COD)
 ---pagebreak--- 280             MT                Il-Ġurnal Uffiċjali ta’ l-Unjoni Ewropea                     12.12.2008

–      eLearning (2004-2006) 1
–      Erasmus Mundus (2004-2008) 2
–      Fiscalis (2003-2007) 3
–      L-ugwaljanza bejn is-sessi (2001-2006)4
–      Hercule (2004-2006) 5

1
      Ara d-Deċiżjoni Nru 2318/2003/KE tal-Parlament Ewropew u tal-Kunsill tal-5 ta’ Diċembru
      2003 tadotta programm multiannwali (2004 sa 2006) għall-integrazzjoni effettiva ta’
      teknoloġiji ta’ informazzjoni u komunikazzjoni (TIK) f’sistemi ta’ edukazzjoni u taħriġ fl-
      Ewropa (Programm eLearning) (ĠU L 345, 31.12.2003, p. 9).
2
      Ara d-Deċiżjoni Nru 2317/2003/KE tal-Parlament Ewropew u tal-Kunsill tal-5 ta’ Diċembru
      2003 li tistabbilixxi programm għat-titjib tal-kwalità ta’ l-edukazzjoni ogħla u l-promozzjoni
      ta’ fehim interkulturali permezz ta’ koperazzjoni ma’ pajjiżi terzi (Erasmus Mundus) (2004 sa
      2008) (ĠU L 345, 31.12.2003, p. 1).
3
      Ara d-Deċiżjoni Nru 2235/2002/KE tal-Parlament Ewropew u tal-Kunsill tat-3 ta' Diċembru
      2002 tadotta programm tal-Komunità biex tittejjeb l-operazzjoni ta' sistemi ta' tassazzjoni fis-
      suq intern (il-programm Fiscalis 2003-2007) (ĠU L 341, 17.12.2002, p. 1).
4
                 Ara d-Deċiżjoni tal-Kunsill Nru 2001/51/KE ta' l-20 ta' Diċembru 2000 li
      tistabbilixxi Programm li għandu x'jaqsam ma' l-istrateġija qafas tal-Komunità dwar l-
      ugwaljanza bejn is-sessi (2001-2005) (ĠU L 17, 19.1.2001, p. 22) kif emendata mid-
      Deċiżjoni tal-Kunsill ta' [...] (ĠU L [...], [...], p. [...]) [l-estensjoni sa tmiem l-2006 qiegħda
      titħejja - Ara COM(2004) 551 finali 2004/0194 (COD)].
5
      Ara d-Deċiżjoni Nru 804/2004/KE tal-Parlament Ewropew u tal-Kunsill tal-21 ta’ April 2004
      li tistabbilixxi programm ta' azzjoni tal-Komunità biex jippromwovi attivitajiet fil-qasam tal-
      protezzjoni ta' l-interessi finanzjarji Komunitarji (il-programm Hercule ) (ĠU L 143,
      30.4.2004, p. 9).
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                         281

–      Enerġija Intelliġenti - Ewropa (2003-2006) 1
–      Life (2000-2006) 2
–       Leonardo da Vinci II (2000-2006) 3
–      Marco Polo (2003-2010) 4
–       Media Plus 5/Media Training 6 (2001-2006)

1
      Ara d-Deċiżjoni Nru 1230/2003/KE tal-Parlament Ewropew u tal-Kunsill tas-26 ta’ Ġunju
      2003 li tadotta programm multiannwali għall-azzjoni fil-qasam ta’ l-enerġija: "Enerġija
      Intelliġenti - Ewropa" (2003 - 2006) (Test b’rilevanza għaż-ŻEE) (ĠU L 176, 15.7.2003, p.
      29).
2
      Ir-Regolament (KE) Nru 1655/2000 tal-Parlament Ewropew u tal-Kunsill tas-17 ta' Lulju
      2000 dwar l-Istrument Finanzjarju għall-Ambjent (ĠU L 192, tat-28.7.2000, p. 1) kif emendat
      l-aħħar mir-Regolament tal-(KE) Nru 1682/2004 tal-15 ta’ Settembru 2004 (ĠU L 308, tal-
      5.10.2004, p. 1).
3
      Ara d-Deċiżjoni tal-Kunsill 1999/382/KE tas-26 ta' April 1999 li tistabbilixxi t-tieni fażi tal-
      programm ta’ azzjoni ta’ taħriġ professjonali "Leonardo da Vinci tal-Komunità" (ĠU L 146,
      11.6.1999, p. 33).
4
      Ara r-Regolament (KE) Nru 1382/2003 tal-Parlament Ewropew u tal-Kunsill tat-22 ta'
      Lulju 2003 dwar l-għoti ta' għajnuna finanzjarja Komunitarja biex ittejjeb il-prestazzjoni
      ambjentali tas-sistema tat-trasport tal-merkanzija (Programm Marco Polo) (ĠU L 196,
      2.8.2003, p.1).
5
      Ara d-Deċiżjoni tal-Kunsill 2000/821/KE ta' l-20 ta' Diċembru 2000 dwar l-implimentazzjoni
      ta' programm sabiex jinkoraġġixxi l-iżvilupp, id-distribuzzjoni u l-promozzjoni ta' xogħlijiet
      awdjoviżwali Ewropej (MEDIA Plus - Żvilupp, Distribuzzjoni u Promozzjoni)
      (2001-2005) (ĠU L 336, 30.12.2000) (ĠU L 13, 17.1.2001, p. 34), kif emendat bid-Deċiżjoni
      Nru 846/2004/KE tal-Parlament Ewropew u tal-Kunsill tad-29 ta' April 2004 (ĠU L 157 tat-
      30.04.2004, p.4).
6
      Ara d-Deċiżjoni Nru 163/2001/KE tal-Parlament Ewropew u tal-Kunsill tad-19 ta’ Jannar
      2001 dwar l-implimentazzjoni ta' programm ta' taħriġ għall-professjonisti fl-industrija tal-
      programmi awdjoviżwali Ewropea (MEDIA-Taħriġ) (2001-2005) (ĠU L 26, 27.1.2001, p. 1),
      kif emendata l-aħħar bid-Deċiżjoni Nru 845/2004 tal-Parlament u tal-Kunsill tad-29 ta' April
      2004 (ĠU L 157, 30.4.2004, p. 1).
 ---pagebreak--- 282            MT                 Il-Ġurnal Uffiċjali ta’ l-Unjoni Ewropea              12.12.2008

–     Safer Internet plus (2005-2008) 1
–     Is-Sitt programm kwadru dwar ir-RŻT (2002-2006) 2
–     Socrates II (2000-2006) 3
–      Youth (2000-2006) 4

1
      Għadu ma ġiex adottat - Ara COM [2004] 91 finali, 2004/0023 (COD).
2
      Ara d-Deċiżjoni No 1513/2002/KE tal-Parlament Ewropew u tal-Kunsill tas-27 ta' Ġunju li
      tikkonċerna s-sitt programm kwadru tal-Komunità Ewropea dwar l-attivitajiet ta' riċerka, l-
      iżvilupp tekonoloġiku u dimostrazzjoni li jikkontribwixxu għall-ħolqien taż-Żona Ewropea
      tar-Riċerka u għall-innovazzjoni (2002 sa l-2006) (ĠU L 232, 29.8.2002, p. 1).
3
      Ara d-Deċiżjoni Nru 253/2000/KE tal-Parlament Ewropew u tal-Kunsill ta' l-24 ta' Jannar
      2000 li tistabbilixxi t-tieni fażi tal-programm ta’azzjoni tal-Komunità fil-qasam ta’ l-
      edukazzjoni "Socrates" (ĠU L28, 3.2.2000, p. 1).
4
      Ara d-Deċiżjoni Nru 1031/2000/KE tal-Parlament Ewropew u tal-Kunsill tat-13 ta' April 2000
      li tistabbilixxi l-programm ta' azzjoni tal-Komunità "Youth" (ĠU L 117, 18.5.2000, p. 1).